Blåbær - Wikipedia

# Blåbær

### Frå Wikipedia – det frie oppslagsverket

Blåbær
Systematikk

Rike: | Plantæ
Underrike: | Embryophytes
Rekke: | Spermatopsida
Klasse: | Magnoliopsida
Underklasse: | Magnoliidæ
Orden: | Ericales
Familie: | Ericaceæ
Slekt: | Vaccinium
Art: | myrtillus

Vitskapleg namn
Vaccinium myrtilles

Blåbær (Vaccinium myrtillus) er ein dvergbusk som tilhører lyngfamilien. Blåbærlyng blir 10–50 cm høgt. Det har grøne, kantute greiner som blir brunaktige og vedute etterkvart, med tynne, elliptiske, takkute, lysegrøne blad som blir felte om hausten. Om våren får lynget grønkvite til raudlege, krukkeforma blomstrar. Desse utviklar seg vidare til saftige bær med som mørkeblåe til svarte bær og kvitaktig blåe bær. Dei ulike fargane kjem av eit tynt vokslag. Fruktkjøtet er fiolett.

## [endre] Utbreiing

Blåbær er ein vanleg plante i store deler av Europa, med unntak av området kring Middelhavet. I Asia er han ganske vanleg i nord, men vanlegere i nordvest enn i nordaust. I Nord-Amerika finst ville blåbær berre lengst sør på Grønland. I Noreg veks det blåbær i store mengder i låglandet, og særleg i fuktig, sur jord ved skog eller heier. Blåbæra finst opp til 1700 m.o.h.

## [endre] Bruk

Bæra er tradisjonelt ettertrakta til safting og sylting, og dei var ei viktig råvare i matauken i Skandinavia i tidlegare tider. Næringsverdien var lenge rekna som moderat, men nyare forsking har vist at bæra er svært rike på antioksidantar. Dei inneheld dessutan C-vitaminar, og i tillegg garvestoff, fruktsyrer, flavonar, karotin, jarn og magnesium.

I folkemedisinen er bæra kjente for å verke stoppande ved magesjuke, og de skal òg ha effekt på diabetes. Sjølv om samanhengen enno er uklår, tyder nyare undersøkingar på at blåbær er svært gode for synet.

## [endre] Namn på andre språk

Merk at engelsk blueberry svarar til amerikanske blåbær, og at det engelske namnet for nordeuropeiske blåbær er bilberry. I Skottland blir likevel blaeberry bruka om blåbær.

- Germanske språk: blåbær (nynorsk, bokmål, dansk), blåbär (svensk), blaeberry (skotsk), Blaubeere (tysk), blauwe bosbes (nederlandsk), bilberry (engelsk), Heidelbeere (tysk)
- Romanske språk: arandeira (galego), mirtilo (portugisisk), Myrtille commune (fransk)
- Uralske språk: mustikka (finsk) (av musta, «svart»)

## [endre] Kjelder

- «Blåbær» på Bokmålswikipediaen

Henta frå «http://nn.wikipedia.org../../../b/l/%C3%A5/Bl%C3%A5b%C3%A6r.html»

Kategoriar: Lyngfamilien | Bær

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Dansk
- Беларуская (тарашкевіца)
- Català
- Česky
- Deutsch
- English
- Esperanto
- Français
- Galego
- Lietuvių
- Magyar
- Nederlands
- Polski
- Português
- Română
- Русский
- Sámegiella
- Suomi
- Українська